Filmat: "Riedu jaqtgħuli saqajja"
Telegħet fuq il-palk bi tbissima u mimlija simpatija iżda żgur li malli bdiet tkanta All About That Bass waqt Malta's Got Talent Thais Farrugia ta' 11-il sena mill-ewwel ġibdet l-attenzjoni fuqha. Il-verżjoni li interpretat kienet waħda tajba u Howard iħoss li t-tfajla għandha potenzjal. U saħansitra Maxine, Ray u Sarah ukoll emmnu fit-talent tat-tfajla. Apparti t-talent tagħha fil-kant, bla dubju li spikkat l-istorja tagħha ta' kif twieldet am tistax timxi wara li ommha kellha virus waqt li kienet tqila biha. "Meta kont żgħira ma kont nimxi xejn u kont nitkaxkar. Però kelli l-modi tiegħi kif nasal. Riedu jaqtgġuli saqajja imma ta' tlett snin kelli opportunità biex nitla' l-Ingilterra," irrakkontat hi waqt li bi kliemha tnissel ukoll kuraġġ lil ħafna oħrajn biex ma jaqtgħux qalbhom, għax b'kuraġġ u determinazzjoni wieħed kaapċi jasal ukoll!